Document ID: 31995R0437

KOMISSION ASETUS (EY) N:o 437/95,
annettu 28 päivänä helmikuuta 1995,
yksityiskohtaisista säännöistä vientituen myöntämiseksi siipikarjanliha-alan tuotteiden vientiin tiettyihin kolmansiin maihin
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 3 kohdan ja 15 artiklan,
ottaa huomioon siipikarjanliha-alan vientitukien myöntämistä koskevista yleisistä säännöistä ja tukien suuruuden vahvistamisperusteista 29 päivänä lokakuuta 1975 annetun neuvoston asetuksen (ETY) N:o 2779/75 (2) ja erityisesti sen 7 artiklan 3 kohdan,
sekä katsoo, että
Venäjän, Azerbaid Ozanin, Armenian, Georgian, Tad Ozikistanin, Uzbekistanin, Albanian, Angolan ja Iranin tiettyjen siipikarjanliha-alan tuotteiden määrien ostoa yhteisöstä olisi helpotettava; tämän vuoksi olisi säädettävä erityisen vientituen myöntämisestä näiden määräpaikkojen osalta sillä edellytyksellä, että tiettyjä edellytyksiä noudatetaan,
sen estämättä, mitä siipikarjanliha- ja muna-alan ennakkovahvistustodistusjärjestelmän soveltamista koskevista erityisistä yksityiskohtaisista säännöistä 18 päivänä joulukuuta 1981 annetussa komission asetuksessa (ETY) N:o 3652/81 (3), sellaisena kuin se on viimeksi muutettuna asetuksella (EY) N:o 1617/94 (4), 1 artiklassa säädetään, on tarpeen määrätä vientituen ennakkovahvistamisesta valvontatarkoituksessa ja nostaa vakuuden määrää ja asettaa erityisiä ehtoja keinotteluluontoisten hakemusten estämiseksi; olisi vahvistettava toimien nopeuttamiseksi ennakkovahvistushakemusten jättämisen määräpäivä,
olisi säädettävä tarvittavista toimenpiteistä 40 000 tonnin kokonaismäärän noudattamisen varmistamiseksi talousarvioon liittyvistä syistä ja vahvistettava ennakkovahvistushakemusten tekemistä ja todistusten myöntämistä koskevat yksityiskohdat,
toimijoiden hyväksi olisi säädettävä mahdollisuudesta peruuttaa todistushakemus vähennyskertoimen vahvistamisen jälkeen, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. CN-koodeihin 0207 21 10 900 ja 0207 21 90 190 kuuluville tuotteille myönnetään erityistä vientitukea sillä edellytyksellä, että edellytykset täyttyvät:
a) tuotteet on vietävä kulutukseen Venäjälle, Azerbaid Ozaniin, Armeniaan, Georgiaan, Tad Ozikistaniin, Uzbekistaniin, Albaniaan, Angolaan tai Iraniin ennen 1 päivää heinäkuuta 1995;
b) viejän on haettava vientituen ennakkovahvistamista ja sen estämättä, mitä asetuksen (ETY) N:o 3652/81 1 artiklassa säädetään, vientituen ennakkovahvistustodistuksiin liittyvän vakuuden määräksi on vahvistettava 30 ecua 100 kilogrammaa kohden;
c) hakijoiden täytyy osoittaa jäsenvaltioiden toimivaltaisille viranomaisille, että he ovat vieneet yli 500 tonnia (tuotepaino) asetuksen (ETY) N:o 2777/75 mukaisia tuotteita vuonna 1994;
d) hakemusten täytyy käsittää vähintään 20 tonnia, mutta ei enempää kuin 10 000 tonnia.
e) todistus- ja ennakkovahvistustodistushakemuksen 20 kohdassa on oltava jokin seuraavista maininnoista:
"Venäjä, Azerbaid Ozan, Armenia, Georgia, Tad Ozikistan, Uzbekistan, Albania, Angola, Iran";
f) todistus velvoittaa viemään johonkin a alakohdassa mainituista maista,
g) ennakkovahvistustodistuksen 22 kohdassa on oltava jokin seuraavista maininnoista:
- "Erityinen vientituki Venäjä, Azerbaid Ozan, Armenia, Georgia, Tad Ozikistan, Uzbekistan, Albania, Angola, Iran; asetus (EY) N:o 437/95",
- ". . . ",
2. Edellä 1 kohdan a, b ja f alakohdassa tarkoitetut edellytykset ovat komission asetuksen (ETY) N:o 2220/85 (5) 20 artiklassa tarkoitettuja pääasiallisia vaatimuksia.
2 artikla
1. Edellä 1 artiklan 1 kohdan b alakohdassa tarkoitetut ennakkovahvistustodistushakemukset on jätettävä toimivaltaisille viranomaisille kunkin viikon maanantaina ja tiistaina.
2. Sen estämättä, mitä asetuksen (ETY) N:o 3652/81 5 artiklan toisessa luetelmakohdassa säädetään, jäsenvaltioiden on annettava komissiolle tiedoksi ilmoittaen tämän asetuksen numeron kunkin viikon keskiviikkona luettelo niistä vientituen ennakkovahvistustodistuksista, joita on haettu 1 alakohdassa tarkoitettujen kahden päivän aikana.
3 artikla
Jos kokonaismäärä, jonka osalta ennakkovahvistustodistuksia on haettu, saavuttaa 40 000 tonnia, komissio voi toteuttaa tarvittavia toimenpiteitä säädetyn määrän noudattamisen varmistamiseksi ja erityisesti:
- päättää, että todistusten myöntäminen lopetetaan,
- ilmoittaa, että tietyn päivän jälkeen jätettyjä hakemuksia ei hyväksytä,
- vahvistaa yhdenmukaisen prosentin määrille, jotka ovat tietystä päivämäärästä alkaen tehtyjen hakemusten kohteena. Jos tämä prosentti on alle 50 prosenttia, komissio voi päättää olla myöntämättä haettuja määriä ja vapauttaa vakuudet.
4 artikla
Jos komissio käyttää 3 artiklan kolmannen luetelmakohdan ensimmäisen virkkeen mahdollisuutta, viejä voi peruuttaa todistushakemuksensa kymmenen työpäivän kuluessa yhtenäisen prosentin julkaisemisesta Euroopan yhteisöjen virallisessa lehdessä, jos tämän prosentin soveltaminen johtaa 20 tonnia pienemmän määrän vahvistamiseen. Siihen liittyvä vakuus on välittömästi vapautettava.
5 artikla
Tämä asetus tulee voimaan 1 päivänä maaliskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 1995.

Labels: 3
17
5